གཞན་ཡང་མུ་ཏིག་བཙན་པོས་མཛད་པའི་དགོངས་པ་ངེས་འགྲེལ་གྱི་འགྲེལ་པ་དང༌།ཇོ་བོ་བྱང་ཆུབ་རྗེའི་སྨོན་ལམ་སོགས་ལྷ་སྲས་དང༌།བཙུན་མོས་མཛད་པ་དང༌།བཻ་རོ་ཙ་ནས་མཛད་པའི་དོན་གསལ་སྒྲོན་མ་འདི་ཡང་སྡེ་བསྟན་ཅོ་པར་བཞུགས།རིགས་པ་དྲུག་ཅུ་པ་ལས་མདོར་བསྡུས་ཏེ་བཤད་པ།སྣང་མཐའི་མཚན་བརྗོད་ལ་སོགས་པ་དང༌།དཔལ་དབྱངས་ཀྱིས་མཛད་པའི་གཅེས་པ་བསྡུས་པའི་ཕྲིན་ཡིག།ཀ་བ་དཔལ་བརྩེགས་ཀྱིས་མཛད་པའི་གསུང་རབ་རིན་པོ་ཆེའི་གཏམ།ཕྱིའི་ཡུལ་དྲན་རྒྱུད་དུ་ཡོད་པར་འདོད་པ་སེལ་བ།མཚན་ཉིད་གསུམ་མདོར་བསྟན།ཆོས་ཀྱི་རྣམ་གྲངས་རྩ་འགྲེལ་གཉིས་འདི་སྡེ་བསྟན་སྣ་ཚོགས་སྐོར་དུ་བཞུགས།ཞང་ཡེ་ཤེས་སྡེས་མཛད་པའི་ལྟ་བའི་ཁྱད་པར།བཟང་སྤྱོད་ཀྱི་འགྲེལ་བ་བཞིའི་དོན་བསྡུས་འདི་ཡང་སྡེ་བསྟན་ཆོ་པར་བཞུགས།འཇིག་རྟེན་ཕ་རོལ་སྒྲུབ་པ་དགོངས་སྡེམ་དགོངས་གཞིའི་བརྗེད་བྱང་རྣམས་དང༌།ཅོག་རོ་ཀླུའི་རྒྱལ་མཚན་གྱིས་མཛད་པའི་དགོངས་པ་ངེས་འགྲེལ་གྱི་རྒྱ་ཆེར་འགྲེལ་འདི་ཡང་སྡེ་བསྟན་ཆོ་པར་བཞུགས།ངེས་པའི་དོན་དབུ་མ།ཤེར་ཕྱིན་མདོར་བསྡུས།ཕྲེང་བའི་རྒྱན།ཆོས་གཏན་ལ་དབབཔ།དཔལ་བརྩེགས་དང་ཀླུའི་རྒྱལ་མཚན་གྱི་བརྒལ་ལན་བཞི་ཕྲུགས།གཞན་ཡང་དཔལ་བརྩེགས་ཀྱིས་མཛད་པའི་ལྟ་བའི་རིམ་པའི་མན་ངག་དང༌།གསུང་རབ་རིན་པོ་ཆེའི་གཏམ་རྒྱུད་དང་ཤཱཀྱའི་རབས་རྒྱུད།འདི་གཉིས་ཀྱང་སྡེ་བསྟན་དུ་བཞུགས།སློབ་དཔོན་ཤེས་རབ་སྙིང་པོའི་དགོངས་འགྲེལ་བྱམས་ལེའི་བརྗེད་བྱང༌།པྲ་ཤ་སེ་ནའི་ཤེར་སྙིང་ཊཱི་ཀཱ།སློབ་དཔོན་བཀྲ་ཤིས་ཀྱི་དབུ་མ་རྒྱན་གྱི་བརྗེད་བྱང་དང༌།སྡོམ་པ་ཉི་ཤུ་པའི་འགྲེལ་པ།དཔལ་གྱི་ལྷུན་པོའི་དགེ་སློང་མའི་སོ་ཐར་གྱི་འགྲེལ་པ།ཨ་ཙཱརྱ་ཀ་ལ་ཡ་ན་དང༌།རིན་ཆེན་ཟླ་འབྱུང་དང༌།ཀོང་ཨུད་པལ་ཀོ་ཥ་སོགས་ཀྱི་དྲིས་ལན།ལྕེ་ཁྱི་འབྲུག་གི་སྒྲའི་གནས་བརྒྱད་རྩ་འགྲེལ་དང་འདི་ཡང་སྡེ་བསྟན་དུ་བཞུགས།མ་བྱིན་ལེན་གྱི་སྐབས་ནས་མཁན་པོ་བཞིས་དཔྱད་པ་སོགས་ལོ་ཙཱ་བ་ཆེན་པོ་རྣམས་ཀྱིས་ཀྱང་བསྟན་བཅོས་མང་དུ་མཛད།།